Νέστορας Κόμματος

Ο Νέστορας Κόμματος (Λάρισα, 4 Μαΐου 1977)Βιογραφικό και στατιστικά αθλητή είναι Έλληνας πρώην καλαθοσφαιριστής. Γεννήθηκε στη Λάρισα από πατέρα Έλληνα και μητέρα από τη Γουινέα. Έχει ύψος 2,03 μ. και αγωνιζόταν στη θέση του φόργουορντ και ενίοτε του σέντερ.

Καριέρα
Στο Θεσσαλικό Κάμπο έκανε και τα πρώτα του αθλητικά βήματα στον Περσέα και μετά στο Γυμναστικό Σ.Λ. Το 2000 πήγε στον Μακεδονικό, κατόπιν στον ΠΑΟΚ για δύο χρόνια και από εκεί στον Άρη για έναν χρόνο. Κατά την αγωνιστική περίοδο 2003-2004, ως παίκτης του Άρη Θεσσαλονίκης, ο Κόμματος ήταν πρώτος σκόρερ του πρωταθλήματος με μέσο όρο 21 πόντους ανά παιχνίδι ενώ την ίδια χρονιά αναδείχθηκε πολυτιμότερος παίκτης του Ελληνικού All-Star Game.

Είναι ο πρώτος Έλληνας καλαθοσφαιριστής που αγωνίστηκε ποτέ στην ισραηλινή ομάδα της Μακάμπι του Τελ Αβίβ, τη σεζόν 2004-05, με την οποία κατέκτησε το πρωτάθλημα Ευρώπης το 2005. Ο ίδιος στον τελικό της Μόσχας κόντρα στην Ταού (90-78), είχε 13 πόντους (1/1 δίποντα, 3/4 τρίποντα, 2/2 βολές) και 3 ριμπάουντ σε 21′ συμμετοχής. Τη σεζόν 2005-06 αγωνίστηκε επίσης σε Ιταλία και Ισπανία, στις Φορτιτούντο Μπολόνια και Κάχα Σαν Φερνάντο (C.B. Σεβίλλη), ενώ στις 28 Σεπτεμβρίου 2007 ανακοινώθηκε η μεταγραφή του στη ρωσική Λοκομοτίβ Ροστόφ έχοντας νωρίτερα αγωνιστεί για μία σεζόν και με την Α.Ε.Κ. Το Φεβρουάριο του 2008 ανακοινώθηκε η λύση της συνεργασίας του καλαθοσφαιριστή με τη ρωσικήnews in.gr, Εν συντομία ομάδα, κοινή συναινέσει, για "λόγους υγείας". Ολοκλήρωσε τη σεζόν αγωνιζόμενος στα Α.Σ. Τρίκαλα 2000.

Την περίοδο 2008-09 αγωνίστηκε στην Α1 με την ομάδα της ΑΕΛ 1964 ενώ την επόμενη σεζόν στην Ολύμπια Λάρισας και ακολούθως στο Μαρούσι. Το τέλος της σεζόν 2010-11 τον βρήκε να αγωνίζεται στην τουρκική Μερσίν. Επέστρεψε εκ νέου στο Μαρούσι ενώ ολοκλήρωσε τη σεζόν 2011-12 στην ιταλική Παλακανέστρο Σαντ' Άντιμο. Τη σεζόν 2012-13 αγωνίστηκε στον Α.Γ.Ο. Ρεθύμνου.

Ο Κόμματος έγινε ο πρώτος στα χρονικά Έλληνας παίκτης ομάδας της Α1 που μετακινείται σε άλλη ομάδα της Α1 εντός της ίδιας σεζόν εκμεταλλευόμενος τη σχετική τροποποίηση του αθλητικού νόμου το 2013.Ο ιστορικός... Νέστορας Κόμματος!, 12sports.gr, 18/11/2013. ανακτήθηκε 14/08/2015 Έτσι, ξεκίνησε τη σεζόν 2013-14 στα Τρίκαλα B.C. και την ολοκλήρωσε με τα χρώματα του Κολοσσού Ρόδου.

Από το 2014 μέχρι το 2019 αγωνίστηκε με τα χρώματα του Ερμή Αγιάς (σεζόν 2014-15 στο τοπικό πρωτάθλημα της Α1 Ε.Σ.Κ.Α.Θ., σεζόν 2015-16 στην Γ' Εθνική, σεζόν 2016-17 στην Β' Εθνική, 2017-18 και σεζόν 2018-19 στην Α2 Εθνική). Μάλιστα την σεζόν 2017-18 είχε σε 22 ματς 15.4 πόντους (37%τρ.), 9.7 ριμπάουντ, 4.5 ασίστ και 1.2 κλεψίματα ενώ τη σεζόν 2018-19 είχε 11,7 πόντους, 8,6 ριμπάουντ, 5,6 ασίστ και 1,8 κλεψίματα σε 31 λεπτά κατά μέσο όρο στο πρωτάθλημα της Α2. Όλες τις σεζόν ήταν ο πρώτος σκόρερ της ομάδας.

Εθνική Ελλάδος
Το 2005 κλήθηκε στην Εθνική Ελλάδος και αγωνίστηκε σε 5 αγώνες χωρίς ωστόσο να καταφέρει να αποκτήσει μόνιμη θέση.

Τίτλοι

 Συλλογικοί 

 Άρης Θεσσαλονίκης 
Κύπελλο Ελλάδας: (2004)

 Μακάμπι Τελ Αβίβ 
Ευρωλίγκα: (2005)
Πρωτάθλημα Ισραήλ: (2005)
 Κύπελλο Ισραήλ: (2005)
Τριπλ Κράουν: (2005)

 Φορτιτούντο Μπολόνια 
 Σούπερ Καπ Ιταλίας: (2005)

 Ερμής Αγιάς 

 Πρωταθλητής Α1 Ε.Σ.Κ.Α.Θ.: (2015)
 Κυπελλούχος Ε.Σ.Κ.Α.Θ.: (2015)
Πρωτάθλημα Γ' Εθνικής: (2016)

Ατομικοί
 Πολυτιμότερος παίκτης (MVP) του ελληνικού All-Star Game: (2004)
 2x Ελληνικό All-Star Game: (2003, 2004)
Πολυτιμότερος παίκτης (MVP) του τελικού κυπέλλου Ελλάδας: (2004)
 Πρώτος σκόρερ ελληνικού πρωταθλήματος (κανονική διάρκεια): (2004).

Παραπομπές

Εξωτερικοί σύνδεσμοι

  Νέστορας Κόμματος, στατιστικά στην επίσημη ιστοσελίδα της Euroleague.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Γ.Σ. Λάρισας
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Ερμή Αγιάς
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Έλληνες καλαθοσφαιριστές στο εξωτερικό